The Glass Ballerina

The Glass Ballerina () ir ASV televīzijas seriāla "Pazudušie" trešās sezonas otrā sērija. Sērijas režisors ir Pols Edvardss, bet scenāristi ir Džefs Pinkners un Drū Godards. Sērija pirmo reizi pārraidīta 2006. gada 11. oktobrī.

Pēc tam, kad Džeka grupa neierodas, Sun, Džins un Saīds sāk uztraukties un gaida sliktāko. Tieši tas arī notiek, kad "Citi" uzzina par viņu jahtu un nolemj uzbrukt. Tajā laikā Bens turpina manipulēt ar Džeku, kamēr Keita un Sojers pretojas "Citiem", cik vien spēj. Paralēli atklājas stāsts par Džinu, kurš joprojām strādā Sun tēvam, un par pašu Sanu, kura turpina krāpt savu vīru.

 Sižets 

 Uz Hidra salas 
Džūljeta atnes Džekam ēdienu un pēc tam dodas pie Bena. Tomēr ierodas Denija sieva Kolīna un paziņo, ka Saīds ir atradis viņu "viltus" ciematu un ka viņam ir jahta. Bens pavēl Kolīnai ātri sapulcināt komandu, lai dotos uzbrukumā jahtai. Tikmēr Denijs un vairāki citi "Citi" izvelk Keitu un Sojeru no būriem un aizved viņus kaut kur tālāk. Pa ceļam viņi sastop Kolīnu, kura Denijam pastāsta par jahtu. Pēc tam Keitu un Sojeru aizved uz akmeņlauztuvi, kur Denijs viņiem pavēl lauzt akmeņus un vest tos prom ratos. Sojers izturas nekaunīgi, par ko saņem elektrošoka triecienu no Denija. Strādājot, Keita krūmos pamana Aleksu, kura cenšas noskaidrot, kur atrodas Kārls, bet, saprotot, ka Keita neko nezina, Aleksa pazūd.

Džūljeta ierodas akmeņlauztuvē un iedod Sojeram ūdeni pudelē, taču viņš to demonstratīvi izgāž. Pēc tam viņš dodas pie Keitas un noskūpsta viņu. Lūks un Denijs nekavējoties pieskrien, taču Sojers viņus pārspēj un dod elektrošoka triecienu trešajam "Citam", pirms paķer nokritušu triecienšauteni. Tomēr Džūljeta jau ir pielikusi Keitai pistoli pie deniņiem, piespiežot Sojeru padoties. Tad Denijs atkal dod Sojeram elektrošoka triecienu. Tajā vakarā Keita un Sojers tiek atgriezti savos būros. Bens personīgi ierodas pie Džeka un pastāsta viņam nedaudz par sevi, kā arī piedāvā: ja Džeks sadarbosies, viņi ļaus viņam doties mājās. Kad Džeks viņam netic, Bens pierāda, ka "Citiem" ir saikne ar ārpasauli, parādot Džekam Bostonas "Red Sox" pret Sentluisas "Cardinals" spēli.

 Uz salas 
Džins sāk pieprasīt, lai viņi atgriežas nometnē, jo jau vairāk nekā dienu gaida Džeka grupu. Saīds atsakās un iesaka airēties uz citu vietu, lai iekurtu vēl vienu ugunskuru. Džins atsakās stūrēt jahtu, taču Sun atzīst, ka pati prot to darīt. Džins par to nav apmierināts, taču viņam nav citas izvēles. Jahta piestāj "Citu" piestātnē, neskatoties uz Džina šaubām par šīs rīcības drošību. Iededzinot lielāku ugunskuru nekā iepriekšējo, Saīds ir spiests atzīties Sun, ka viņš uzskata — Džeka grupa ir sagūstīta, un tāpēc viņš plāno provocēt "Citus", lai tie uzbruktu jahtai. Pēc tam Saīds plāno sagūstīt ieradušos "Citus" kā ķīlniekus. Sun lūdz viņu pagaidām neko nestāstīt Džinam, taču Džins atzīst, ka prot angļu valodu daudz labāk, nekā viņa domāja, un lūdz Saīdam ieroci.

Saīds un Džins atstāj Sun uz jahtas, kamēr paši dodas džungļos lai tur gaidīt "Citus". Saīds atstāj Sun arī ieroci gadījumam, ja "Citi" viņus apspēlētu. Tieši tā arī notiek — Sun dzird "Citu" soļus uz klāja. Kolīna nokāpj lejā kajītē, un Sun pavērš pret viņu ieroci. Kolīna lūdz viņai nolaist ieroci, apgalvojot, ka viņi nav ienaidnieki. Tomēr Sun tāpat iešauj Kolīnai vēderā un izskrien no kajītes, kur Aivans un Toms sāk šaut viņas virzienā. Sun lec no klāja ūdenī un aizpeld uz piestātni. Tur viņu sagaida Džins un Saīds, kuri jau ir ieradušies piestātnē.

 Sun atmiņas 
Mazā Sun saplēš stikla balerīnas statueti, taču, kad viņas tēvs jautā, kas to izdarījis, viņa vaino kalponi. Tēvs draud kalponi atlaist, bet Sun uzstāj, ka tas ir kalpones vaina. Tagad jau pieaugusi, Sun guļ gultā ar Dža Lī, kurš atkal piedāvā viņai doties kopā ar viņu uz ASV. Tomēr Sun jūtas vainīga par Džina krāpšanu. Tajā brīdī istabā iebrāžas Sun tēvs un pavēl meitai apģērbties. Kādu laiku vēlāk, pēc Dža Lī nāves, Sun slepeni ierodas viņa bērēs. Tēvs pienāk pie viņas un jautā, ko viņa te dara. Sun uztraucas, ka viņš pateiks Džinam par viņas attiecībām ar Dža, taču tēvs atbild, ka tā nav viņa darīšana, un pavēl viņai doties mājās pie vīra.

 Džina atmiņas 
Sun tēvs — Paika kungs, atkal pavēl Džinam paveikt savu darbu — "nodot ziņu" Dža Lī, kurš zog no Paika kunga uzņēmuma. Džins sākumā atsakās, bet galu galā ir spiests piekrist. Mājās Džins ir nikns uz Sun, kura atkal iesaka viņam aizbēgt no viņas tēva. Pēc tam Džins dodas pie Dža, kuru viņš piekauj. Dža, domādams, ka Džins viņu sit viņa romāna ar Sun dēļ, sāk raudāt un atvainojas par visu. Taču Džins nespēj sevi piespiest viņu nogalināt, tādēļ pavēl viņam nekavējoties pamest valsti. Tomēr, kad Džins pamet ēku un iekāpj savā automašīnā, Dža — izlēcis pa logu — nokrīt uz Džina automašīnas motora pārsega.

 Lomās 

 Galvenie varoņi 

 Metjū Fokss kā Džeks Šepards
 Evandželīna Lilī kā Keita Ostena
 Džošs Holovejs kā Džeimss "Sojers" Fords
 Navīns Endrūss kā Saīds Džara

 Daniels Dejs Kims kā Džins Kvons
 Jundžina Kima kā Sun Kvona
 Maikls Emersons kā Bendžamins "Bens" Lainuss
 Elizabete Mičela kā Džūljeta Bērka

 Otrā plāna varoņi 

 M. K. Geinijs kā Toms Frendlijs
 Tanja Reimonda kā Aleksa Ruso
 Maikls Bouens kā Denijs Pikets
 Pola Malkomsone kā Kolīna Piketa
 Tonijs Lī kā Dža Lī

 Bairons Čangs kā Paika kungs
 Džoa Bulijs kā Lūks
 Tedijs Velss kā Aivans
 Dastins Geigers kā Metjū

 Ārējās saites 

Kategorija:Pazudušie